CELEX: 52020PC0496
Language: lt
Date: 2020-09-08
Title: Pasiūlymas EUROPOS PARLAMENTO IR TARYBOS REGLAMENTAS dėl tam tikriems produktams taikomų muitų panaikinimo

EUROPOS KOMISIJA
            Briuselis, 2020 09 08
            COM(2020) 496 final
            2020/0253(COD)
            Pasiūlymas
            EUROPOS PARLAMENTO IR TARYBOS REGLAMENTAS
            dėl tam tikriems produktams taikomų muitų panaikinimo
            
               
         
         
            
               AIŠKINAMASIS MEMORANDUMAS
            
            
               1.PASIŪLYMO APLINKYBĖS
            
            
               •Pasiūlymo pagrindimas ir tikslai
            
            
               2020 m. rugpjūčio 21 d. Komisijos narys P. Hoganas ir JAV prekybos atstovas R. Lighthizeris pareiškė ketinantys imtis tolesnių veiksmų dėl prekybos lengvinimo priemonių rinkinio, kuriuo panaikinami arba sumažinami muitai, taikomi iš ES ir JAV eksportuojamiems produktams pagal kelias muitų tarifų eilutes, kurių bendra vertė – 168 mln. EUR (maždaug 200 mln. USD)
                  1
               .
            
            
               Komisija mano, kad ši iniciatyva yra pirmas žingsnis siekiant mažinti dvišalės prekybos santykių įtampą ir padėti spręsti vykstančius ginčus.
            
            
               Iš esmės Komisija siūlo panaikinti tam tikrus muitų tarifus omarams, o JAV netaikys muitų, kurių ekonominė vertė panaši, tokiems produktams kaip paruošti patiekalai, tam tikri stiklo dirbiniai iš krištolo, paviršiniai preparatai, šovininis parakas, cigarečių žiebtuvėliai ir žiebtuvėlių dalys. JAV paprašė sumažinti muitų tarifus omarams, atsižvelgdama į mažėjantį šio produkto eksportą į Europą ir kitas pasaulio šalis.
            
            
               Muitų tarifai turėtų būti mažinami visiškai nuosekliai laikantis PPO nuostatų ir didžiausio palankumo statuso principo. 
            
            
               •Suderinamumas su toje pačioje politikos srityje galiojančiomis nuostatomis 
            
            
               Šio pasiūlymo tikslas – panaikinant arba sumažinant muitų tarifus sukurti papildomų galimybių ES ir JAV veiklos vykdytojams. Jis taip pat turėtų pagerinti prekybos santykius su Jungtinėmis Valstijomis, mažinti prekybos santykių įtampą ir padėti spręsti vykstančius ginčus su JAV. Pasiūlymas visiškai atitinka Europos Sąjungos sutartį (toliau – ES sutartis), kurioje įtvirtinta, kad ES turėtų skatinti visų šalių integraciją į pasaulio ekonomiką, įskaitant laipsnišką tarptautinės prekybos apribojimų panaikinimą
                  2
               .
            
            
               •Suderinamumas su kitomis Sąjungos politikos sritimis
            
            
               Pasiūlymas dera su kitomis Sąjungos politikos sritimis.
            
            
               2.TEISINIS PAGRINDAS, SUBSIDIARUMO IR PROPORCINGUMO PRINCIPAI
            
            
               •Teisinis pagrindas
            
            
               Sutarties dėl Europos Sąjungos veikimo (SESV) 207 straipsnis.
            
            
               •Subsidiarumo principas (neišimtinės kompetencijos atveju) 
            
            
               Remiantis ES sutarties 5 straipsnio 3 dalimi, subsidiarumo principas netaikomas srityse, kuriose ES turi išimtinę kompetenciją. Muitų sąjunga ir bendra prekybos politika SESV 3 straipsnyje nurodytos kaip išimtinės Sąjungos kompetencijos sritys. Ši politika apima derybas dėl prekybos susitarimų ir prekybos politikos priemonių, įskaitant muitų tarifų mažinimą pagal,  inter alia, SESV 207 straipsnį, priėmimą.
            
            
               •Proporcingumo principas
            
            
               Komisijos pasiūlymas atitinka proporcingumo principą ir yra būtinas atsižvelgiant į mūsų tikslą mažinti prekybos santykių su JAV įtampą. 
            
            
               •Priemonės pasirinkimas
            
         
         
            
               Europos Parlamento ir Tarybos reglamentas.
            
            
               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI
            
            
               •Galiojančių teisės aktų ex post vertinimas / tinkamumo patikrinimas
            
            
               Netaikoma
            
            
               •Konsultacijos su suinteresuotosiomis šalimis
            
            
               Netaikoma
            
            
               •Tiriamųjų duomenų rinkimas ir naudojimas
            
            
               Netaikoma
            
            
               •Poveikio vertinimas
            
            
               Netaikoma. Europos Sąjungai omarai nėra jautrus importui produktas, nes esame grynieji šio produkto importuotojai. Praėjusiais metais 27 ES valstybių iš JAV importuotų omarų produktų vertė buvo 42 mln. EUR (15 proc. viso ES išorės importo), o šios rinkos dydis siekia apie 290 mln. EUR. ES gamintojai tiekia mažiau nei 5 proc. mūsų suvartojamo kiekio. Panaikinus importo muitus bus remiama maisto perdirbimo pramonė ir apgyvendinimo ir maitinimo paslaugų sektorius. Savo ruožtu JAV įsipareigojo palengvinti 27 ES valstybių eksporto, kurio vertė vidutiniškai per pastaruosius trejus metus buvo 143 mln. EUR (160 mln. USD) (126 mln. EUR 2019 m.), patekimą į rinką, 50 proc. sumažindama muitus.
            
            
               •Reglamentavimo tinkamumas ir supaprastinimas
            
            
               Netaikoma
            
            
               •Pagrindinės teisės
            
            
               Pasiūlymas dera su ES sutartimis ir Europos Sąjungos pagrindinių teisių chartija. 
            
            
               4.POVEIKIS BIUDŽETUI
            
            
               Susitarimas dėl pramonės muitų tarifų liberalizavimo turės nedidelį neigiamą poveikį ES biudžetui, nes liberalizavus muitų tarifus bus nesurinkta muitų, taikomų produktams pagal šio reglamento priede pateiktas muitų tarifų eilutes, ir tai sudarys apie 5,3 mln. EUR muitų, surenkamų iš JAV (2017–2019 m. vidurkis)
                  3
               .
            
            
               2020/0253 (COD)
            
            
               Pasiūlymas
            
            
               EUROPOS PARLAMENTO IR TARYBOS REGLAMENTAS
            
            
               dėl tam tikriems produktams taikomų muitų panaikinimo
            
         
         
            
               EUROPOS PARLAMENTAS IR EUROPOS SĄJUNGOS TARYBA,
            
            
               atsižvelgdami į Sutartį dėl Europos Sąjungos veikimo, ypač į jos 207 straipsnio 2 dalį,
            
            
               atsižvelgdami į Europos Komisijos pasiūlymą,
            
            
               laikydamiesi įprastos teisėkūros procedūros,
            
            
               kadangi:
            
            
               (1)Europos Sąjungos ir Jungtinių Amerikos Valstijų (toliau – Jungtinės Valstijos) dvišaliai prekybos ir investicijų santykiai yra didžiausio masto ir išsamiausi pasaulyje, o ekonomika – labai integruota. Mūsų dvišalės prekybos prekėmis ir paslaugomis vertė viršija 1 trln. EUR per metus, t. y. 3 mlrd. EUR per dieną. Šie glaudūs prekybos ir investicijų ryšiai naudingi vartotojams, darbuotojams, įmonėms ir investuotojams; 
            
            
               (2)Europos Sąjunga yra įsipareigojusi gerinti prekybos ir investicijų santykius su Jungtinėmis Valstijomis. Tam, be kita ko, gali būti naudojami nauji būdai ir priemonės dvišaliams prekybos santykiams gerinti, prekybos trukdžiams šalinti ir vykstantiems prekybos ginčams spręsti. Siekiant išvengti tolesnio šių prekybos santykių trikdymo, ribotam produktų skaičiui taikomi Europos Sąjungos importo muitai turėtų būti panaikinti penkeriems metams erga omnes pagrindu; 
            
            
               (3)muitai turėtų būti panaikinti nuo tos pačios dienos, kai bus faktiškai įgyvendintas Jungtinių Valstijų pareiškimas apie muitų sumažinimą tam tikriems produktams, t. y. nuo 2020 m. rugpjūčio 1 d.; 
            
            
               (4)muitų panaikinimas priklauso nuo to, ar bus faktiškai įgyvendintas Jungtinių Valstijų pareiškimas dėl muitų tam tikriems produktams sumažinimo, ir nuo to, ar Jungtinės Valstijos nenustatys naujų priemonių, kurios trukdytų siekti 2020 m. rugpjūčio 21 d. bendru pareiškimu
                  4
                siekiamų tikslų; 
            
            
               (5)Komisijai turėtų būti suteikti įgyvendinimo įgaliojimai sustabdyti šio reglamento taikymą, jei nebus įvykdytos pirmiau nurodytos sąlygos;
            
            
               (6)atsižvelgiant į tai, kad reikia skubiai mažinti tolesnių prekybos trikdymų tikimybę, būtina taikyti išimtį dėl aštuonių savaičių termino, nurodyto prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 1 dėl nacionalinių parlamentų vaidmens Europos Sąjungoje 4 straipsnyje. Dėl tos pačios priežasties šis reglamentas turėtų įsigalioti iš karto,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Muitų panaikinimas 
            
            
               Priedo I skirsnyje išvardytoms muitų tarifų eilutėms taikomi 0 proc. Bendrojo muitų tarifo importo muitai (t. y. jos neapmuitinamos).
            
            
               2 straipsnis
            
            
               Muitų panaikinimo sąlygos
            
            
               Muitai, taikomi šio reglamento priedo I skirsnyje išvardytoms muitų tarifų eilutėms priskiriamiems produktams, panaikinami, jei:
            
            
               (a)Jungtinės Valstijos erga omnes pagrindu sumažina muitus, taikomus šio reglamento priedo II skirsnyje išvardytoms tarifų eilutėms,  ir
            
            
               (b)Jungtinės Valstijos Europos Sąjungos atžvilgiu nenustato naujų priemonių, trukdančių siekti 2020 m. rugpjūčio 21 d. bendru pareiškimu siekiamų tikslų.
            
         
         
            
               3 straipsnis
            
            
               Laikinas sustabdymas
            
            
               Jei Jungtinės Valstijos neįvykdo 2 straipsnyje nustatytų sąlygų arba jei yra pakankamai įrodymų, kad jos bus nevykdomos ateityje, Komisija gali priimti įgyvendinimo aktą, kad sustabdytų šiame reglamente numatytą muitų panaikinimą, kol tos sąlygos bus įvykdytos. Įgyvendinimo aktas priimamas laikantis 4 straipsnio 2 dalyje nurodytos nagrinėjimo procedūros.
            
            
               4 straipsnis
            
            
               Komiteto procedūra
            
            
               1.Įgyvendinant šio reglamento 3 straipsnį Komisijai padeda Muitinės kodekso komitetas, įsteigtas pagal Reglamento (ES) Nr. 952/2013 285 straipsnį.
            
            
               2.Kai daroma nuoroda į šią dalį, taikomas Reglamento (ES) Nr. 182/2011 5 straipsnis.
            
            
               5 straipsnis
            
            
               Įsigaliojimas ir taikymas 
            
            
               1.Šis reglamentas įsigalioja kitą dieną po jo paskelbimo Europos Sąjungos oficialiajame leidinyje. 
            
            
               2.Šis reglamentas taikomas nuo 2020 m. rugpjūčio 1 d. iki 2025 m. liepos 31 d. 
            
            
               3.Komisija Europos Sąjungos oficialiajame leidinyje paskelbia pranešimą apie sustabdymą, jei šio reglamento taikymas sustabdomas pagal 3 straipsnį arba jei reglamentas nustoja galioti iki 2025 m. liepos 31 d. 
            
            
               4.Ekonominės veiklos vykdytojų prašymu valstybių narių muitinės kompensuoja visus sumokėtus muitus, kurie viršijo muitus, pagal šį reglamentą taikomus importui nuo 2020 m. rugpjūčio 1 d. iki šio reglamento įsigaliojimo.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje
            
            
               
                  Europos Parlamento vardu
                        Tarybos vardu
               
               
                  Pirmininkas
                        Pirmininkas
               
            
            
               FINANSINĖ TEISĖS AKTO PASIŪLYMO PAŽYMA. PAJAMOS. PASIŪLYMAMS, KURIE DARO POVEIKĮ BIUDŽETO PAJAMOMS
            
            
               1.PASIŪLYMO PAVADINIMAS
            
            
               Europos Parlamento ir Tarybos reglamentas dėl tam tikriems produktams taikomų muitų panaikinimo
            
         
         
            
               2.BIUDŽETO EILUTĖS:
            
            
               Pajamų eilutė (skyrius / straipsnis / punktas): 
            
            
               Pajamų eilutė: 1 2 skyrius, 1 2 0 straipsnis 
            
            
               Atitinkamais metais biudžete numatyta suma: 22 156 900 000 EUR  
            
            
               (Tik asignuotųjų pajamų atvejais): 
            
            
               Pajamos bus priskirtos šiai išlaidų eilutei (skyrius / straipsnis / punktas): netaikoma
            
            
               3.FINANSINIS POVEIKIS
            
            
               ◻
                     Pasiūlymas neturi finansinio poveikio
            
            
               X
                     Pasiūlymas neturi finansinio poveikio išlaidoms, bet turi finansinį poveikį pajamoms 
            
            
               ◻
                     Pasiūlymas turi finansinį poveikį asignuotosioms pajamoms
            
            
               Poveikis yra toks: 
            
            
               (mln. EUR dešimtųjų tikslumu)
            
            
                     
                        Pajamų eilutė
                     
                  
                  
                     
                        Poveikis pajamoms
                           5
                         
                           6
                        
                     
                  
                  
                     
                        XX mėnesių laikotarpis, prasidedantis mmmm mm dd (jei taikoma)
                     
                  
                  
                     
                        N metai
                     
                     
                  
               
                     
                        12 skyrius ir 120 straipsnis – Sprendimo 2014/335/ES, Euratomas 2 straipsnio 1 dalies a punkte nurodyti muitai ir kiti mokesčiai.
                     
                  
                  
                     
                        −2,2 
                     
                  
                  
                     
                        5 mėnesių laikotarpis, prasidedantis 2020 08 01
                     
                  
                  
                     
                        2020
                     
                  
               
            
                     
                        Padėtis pradėjus taikyti priemonę
                     
                  
               
                     
                        Pajamų eilutė
                     
                  
                  
                     
                        2021
                     
                  
                  
                     
                        2022
                     
                  
                  
                     
                        2023
                     
                  
                  
                     
                        2024
                     
                  
                  
                     
                        2025
                     
                  
               
                     
                        12 skyrius, 120 straipsnis
                     
                  
                  
                     
                        −5,3 mln. EUR
                     
                  
                  
                     
                        −5,3 mln. EUR
                     
                  
                  
                     
                        −5,3 mln. EUR
                     
                  
                  
                     
                        −5,3 mln. EUR
                     
                  
                  
                     
                        −3,1 mln. EUR
                     
                  
               
            
               (Tik asignuotųjų pajamų atveju, su sąlyga, kad biudžeto eilutė jau žinoma):
            
            
                     
                        Išlaidų eilutė
                           7
                        
                     
                  
                  
                     
                        N metai
                     
                  
                  
                     
                        N + 1 metai
                     
                  
               
                     
                        Skyrius / straipsnis / punktas ...
                     
                  
                  
                     
                  
                  
                     
                  
               
                     
                        Skyrius / straipsnis / punktas ...
                     
                  
                  
                     
                  
                  
                     
                  
               
            
                     
                        Padėtis pradėjus taikyti priemonę
                     
                  
               
                     
                        Išlaidų eilutė
                     
                  
                  
                     
                        [N+1]
                     
                  
                  
                     
                        [N+2]
                     
                  
                  
                     
                        [N+3]
                     
                  
                  
                     
                        [N+4]
                     
                  
                  
                     
                        [N+5]
                     
                  
               
                     
                        Skyrius / straipsnis / punktas ...
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Skyrius / straipsnis / punktas ...
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
         
            
            
               4.KOVOS SU SUKČIAVIMU PRIEMONĖS
            
            
               […]
            
            
               5.KITOS PASTABOS
            
            
               Apskaičiuota remiantis turimais statistiniais duomenimis, numatant, kad liberalizavus muitų tarifus bus nesurinkta muitų produktams, kuriems taikomos šio reglamento priede pateiktos muitų tarifų eilutės, ir tai sudarys apie 5,3 mln. EUR muitų, surenkamų iš JAV (2017–2019 m. vidurkis), per metus. 
            
         
         
            
                  
                     (1)
                  
                        Šie duomenys pagrįsti 42 mln. EUR vertės 27 ES valstybių importu iš JAV ir 126 mln. EUR vertės JAV importu iš ES (2019 m. duomenys).
               
               
                  
                     (2)
                  
                        ES sutarties 21 straipsnio 2 dalies e punktas.
               
               
                  
                     (3)
                  
                        Šaltinis – Eurostatas.
               
               
                  
                     (4)
                  
                        
                  https://trade.ec.europa.eu/doclib/press/index.cfm?id=2178
               
               
                  
                     (5)
                  
                        Metinės sumos turi būti apskaičiuojamos remiantis 5 skirsnyje apibrėžta formule arba metodu. Pirmaisiais metais metinė suma paprastai mokama netaikant sumažinimo ar pro rata principo.
               
               
                  
                     (6)
                  
                        Tradiciniai nuosavi ištekliai (muitai, cukraus mokesčiai) turi būti nurodomi grynosiomis sumomis, t. y. iš bendros sumos atskaičius 20 % surinkimo sąnaudų.
               
               
                  
                     (7)
                  
                        Naudoti tik jeigu reikia.
               
            
      
    ---documentbreak--- 
      
         
               EUROPOS KOMISIJA
            Briuselis, 2020 09 08
            COM(2020) 496 final
            PRIEDAS
            prie
            Pasiūlymo dėl Europos Parlamento ir Tarybos reglamento
            dėl tam tikriems produktams taikomų muitų panaikinimo
            
               
         
         
            
               PRIEDAS 
            
            
               I skirsnis (Europos Sąjungos kombinuotoji nomenklatūra)
            
            
                     
                        KN kodas 
                     
                  
                  
                     
                        Aprašymas 
                     
                     
                  
               
                     
                        0306 11 90 
                     
                  
                  
                     
                        Užšaldyti langustai ir kiti jūriniai vėžiai (Palinurus spp., Panulirus spp. ir Jasus spp.), taip pat rūkyti, su kiautais arba be kiautų, įskaitant langustus ir kitus jūrinius vėžius su kiautais, virtus garuose arba vandenyje (išskyrus vėžių uodegas) 
                     
                     
                  
               
                     
                        0306 12 10 
                     
                  
                  
                     
                        Užšaldyti omarai (Homarus Spp.), neišdarinėti, taip pat rūkyti arba virti garuose arba vandenyje 
                     
                     
                  
               
                     
                        030612 90 
                     
                  
                  
                     
                        Užšaldyti omarai (Homarus Spp.), taip pat rūkyti, su kiautais arba be kiautų, įskaitant omarus su kiautais, virtus garuose arba vandenyje (išskyrus neišdarinėtus) 
                     
                     
                  
               
                     
                        0306 32 10 
                     
                  
                  
                     
                        Gyvi omarai (Homarus Spp.) 
                     
                  
               
               II skirsnis (Jungtinių Valstijų muitų tarifai)
            
            
                     
                        Muitų tarifų kodas 
                     
                  
                  
                     
                        Aprašymas 
                     
                  
                  
                     
                        Galiojantis muitų tarifas pagal didžiausio palankumo statusą 
                     
                  
                  
                     
                        Naujas muitų tarifas pagal didžiausio palankumo status 
                     
                  
               
                     
                        1604 20 05 
                     
                  
                  
                     
                        Gaminiai, kurių sudėtyje yra vėžiagyvių, moliuskų ar kitų vandens bestuburių mėsos, paruošti patiekalai 
                     
                  
                  
                     
                        10 %
                     
                  
                  
                     
                        5 %
                     
                  
               
                     
                        7013 41 50 
                     
                  
                  
                     
                        Stiklo dirbiniai, naudojami stalui serviruoti arba virtuvėje (išskyrus geriamuosius indus), iš švino krištolo, kurių kiekvieno vertė didesnė kaip 5 USD 
                     
                  
                  
                     
                        6 %
                     
                  
                  
                     
                        3 %
                     
                  
               
                     
                        3214 90 50 
                     
                  
                  
                     
                        Ugniai neatsparūs fasadų, vidinių sienų, grindų, lubų arba pan. paviršiniai preparatai, daugiausia nesudaryti iš kaučiuko 
                     
                  
                  
                     
                        6,5 %
                     
                  
                  
                     
                        3,25 % 
                     
                  
               
                     
                        3601 00 00 
                     
                  
                  
                     
                        Šovininis parakas 
                     
                  
                  
                     
                        6,5 %
                     
                  
                  
                     
                        3,25 %
                     
                  
               
                     
                        9613 10 00 
                     
                  
                  
                     
                        Cigarečių ir panašūs žiebtuvėliai, užpildyti dujomis, iš naujo neužpildomi, kišeniniai 
                     
                  
                  
                     
                        8 %
                     
                  
                  
                     
                        4 %
                     
                  
               
                     
                        9613 90 80 
                     
                  
                  
                     
                        Neelektrinių ir panašių žiebtuvėlių dalys 
                     
                  
                  
                     
                        8 %
                     
                  
                  
                     
                        4 %